De ce nu a văzut nimeni „cometa” de pe TikTok a lui Călin Georgescu în sondaje și exit-poll. Sociolog: „S-a întâmplat și la case mai mari”
De la 11% în sondaje înaintea votului de duminică, 24 noiembrie, candidatul independent Călin Georgescu a ajuns să câștige detașat primul tur al alegerilor. Chiar și la finalul scrutinului, estimările de tip exit-poll îl dădeau pe locul al treilea. Profesorul de sociologie Cătălin Stoica a explicat pentru Ziare.com de ce nu ar trebui scoase vinovate institutele de sondare, ci înțelese raționamentele din spatele rezultatului.